
Azok számára, akik már a kezdetektől nézték a műsort, nehéz lehet elhinni, hogy a Jóbarátok™ 25 éve került először 
adásba. Az amerikai vígjátéksorozat, mely 10 évadon keresztül, 1994-től 2004-ig tartott, hat barát életét mutatja be 
New Yorkban, akik idejük nagy részét egy kávézóban töltik. 


A műsor hangulata üde, ártatlan és megnyerő, melyhez számos szórakoztató sajátosság is társul. A sorozat rengeteg 
vicces és poénos jelenettel szakít ki a valóságból, miközben Rachel, Ross, Joey, Chandler, Monica és Phoebe a 
felnőtt élet csavaros fordulatait éli át. A műsor emellett olyan mindennapi témákat is taglal, mint a szerelmi élet, 
karrier, család, siker, kudarc, hogyan éld az életed és természetesen a barátság. Ez a történettel és érzelmekkel teli 
vígjátékkal a nézők bármely rétege képes azonosulni; ez az oka annak, hogy a műsor ismétlése még mindig hatalmas 
sikert arat a különböző generációk körében. 


Ez a LEGO® Ideas készlet a Central Perk nevű kávézót 
mutatja be, ahol a szereplők rengeteg időt töltöttek 
együtt, mely számos televízió stúdiós készlettel 
egészül ki. Aymeric Fievet a LEGO Ideas csapatával 
együttműködve alkotta meg a készletet, melyről 
úgy gondoljuk, zseniális módon fejezi ki a Jóbarátok 
hangulatát. Élvezd a műsort! 


Ross Geller 
Dr. Ross Eustace Geller, Ph.D, egy paleontológus és 
Monica bátyja. A műsor legiskolázottabb szereplője, 
Ross egy jó szándékú, mókás és reménytelenül 
romantikus srác. Rossnak van egy fia, Ben egy 
korábbi kapcsolatából, és egy magával ragadó, 
az egész sorozaton átívelő, se veled, se nélküled 
kapcsolatba Rachellel, akivel szakításban voltak... 
vagy nem? 


Rachel Green 
Rachel Karen Green egy gazdag érsebésznek és 
feleségének elkényeztetett, azonban nagyon jószívű 
és szeretetre méltó lánya. Rachellel a sorozat legelső 
részében ismerkedünk meg, miután faképnél hagyta 
vőlegényét, Barry-t az oltárnál, és pincérnőként 
megpróbál önálló életet élni. Rachel és Ross között 
nagyon erős a kémia, így se veled, se nélküled 
kapcsolatuk az egész sorozat egyik átfogó témája. 


Joey Tribbiani 
Joseph Francis “Joey” Tribbiani Jr. egy jóindulatú 
színész, aki imádja a hasát. Az „Életünk napjai“ című 
TV sorozat kitalált kórházának orvosa, Dr. Drake 
Ramoray szerepében közepesen híres színésszé 
válik. Joey a sorozat nagy részében Chandler 
lakótársa, és igencsak népszerű a nők körében, aki 
leginkább a „Na, mi a helyzet?“ szlogenjéről/csajozós 
szövegéről híres. 


Phoebe Buffay 
Phoebe Buffay egy hóbortos, jó szándékú masszőr, 
aki hajléktalanként nőtt fel. Feltörekvő zenész, aki 
nem szokványos dalokat ad elő a kávézóban, gitárja 
kíséretében. 


Monica Geller 
Monica E. Geller-Bing Ross húga, valamint Rachel 
legjobb barátja és lakótársa. Főszakácsként dolgozik 
különböző éttermekben. Monica a csapat “anya 
szerepét“ tölti be, de versengő természetéről is híres. 
Később feleségül megy Chandlerhöz. 


Chandler Bing 
Chandler Muriel Bing, Joey lakótársa és 
szárnysegédje, egy szarkasztikus, ám imádni 
való srác, aki egy nagy multinacionális 
vállalatnál dolgozik, ám „kényelmes“ munkájával 
felhagyva végül gyakornokként, később pedig 
junior reklámszövegíróként dolgozik egy 
reklámügynökségnél. Chandler és Monica 
összejönnek... végül összeházasodnak. 


ISMERKEDJ MEG A RAJONGÓ TERVEZŐVEL! 


Aymeric Fievet a franciaországi Normandiában él, és már tíz éve számítástechnikai területen 
dolgozik. Rendkívüli filmrajongó lévén odavan a sorozatokért, filmekért, rajzfilmekért és persze 
a LEGO® termékekért is. 


„Már kiskoromban is játszottam LEGO termékekkel, így rengeteg készletet gyűjtöttem össze. A 
gyűjteményem azóta is folyamatosan gyarapszik, leginkább a Minifigurák sorozat foglalkoztat. 


Az egyik készlet, ami nagyon közel áll a szívemhez, a „6991 - Monorail Transport Base”. 
Nagyon szép gyermekkori emlékeim vannak a készlettel kapcsolatban, hiszen a két kedvenc 
elfoglaltságomat ötvözi: az áramkört és az űrt. 


A kedvenc LEGO elemem az „1×2 falelem 
(98283)“, amit az Agymenők™ készletben 
fedeztem fel. Úgy gondolom, ez egy 
létfontosságú elem az épületek, házak, 
kastélyok és persze a Central Perk 
modellem kivitelezéséhez. 


A projektem témája az egyik kedvenc sorozatom, a Jóbarátok™. 
A kihívást a sorozat különböző részeinek ábrázolása jelentette, 
mely lehetővé teszi a bútorok és a szereplők lehető legrészletesebb 
kidolgozását. 


A modell összeállítása körülbelül egy hétig tartott, miután 
megtaláltam a szükséges referenciákat. A szavazás ideje alatt 
a készletet többször is átalakítottam. 


Nem is tudom szavakba önteni az érzést, amikor elértem 
a 10000 szavazatot. Öröm és büszkeség járt át. 


Egy sikeres LEGO® Ideas projekthez hinned kell magadban, 
türelmesnek kell lenned és ha akadályokba ütközöl nem szabad 
haboznod, hogy segítséget kérj, hiszen rengeteg képzett és 
segítőkész ember van. 


Szerintem nagyszerű, hogy a LEGO Ideas lehetőséget nyújt arra, hogy igazán szabadjára 
engedd a képzeleted, és ha sikerrel jársz, a kedvenc márkádhoz adod a neved! Ráadásul 
szórakoztató és könnyen használható. Mindig örömmel tölt el új alkotásokat felfedezni. 


A tanácsom azoknak, akik benyújtják ötleteiket, az... hogy tudd, az álmod valóra válhat! 
És gondoskodj arról, hogy jó fotókat készíts, hiszen azokkal tudod a legjobban bemutatni 
a modelledet.“ 


ISMERD MEG A LEGO® TERVEZŐKET! 


Milan Madge: Tervező 
Crystal Bam Fontan: Grafikus tervező 


Hogyan reagáltál, amikor felkértek, hogy ezen a projekten dolgozz? 


Milan: Fiatalabb koromban az időmet gondosan két teendőre osztottam 
fel: LEGO® kockákkal játszottam és Jóbarátok™-at néztem - szóval ez nem 
is lehetett volna izgalmasabb! 


Crystal: Hatalmas Jóbarátok rajongó vagyok, így amikor megtudtam, 
hogy ezen a projekten fogunk dolgozni, Janice-hez hasonlóan csak annyit 
mondtam: „Ó...TE JÓ... ÉG!“. 


Ez a munka miben különbözik a többi LEGO projektedtől? 


Milan : Már évek óta Jóbarátok rajongó vagyok, és mindig is azt gondoltam, hogy egy álmom 
válna valóra, ha hivatalos LEGO termék készülne belőle. Ez a munka arról szól, hogy valóra 
váltsuk az olyan rajongók álmát, mint Aymeric. 


Crystal : A LEGO Ideas projekteken való munka egy kicsit személyesebb, hiszen az a célunk, 
hogy a rajongók, akikkel együttműködünk, és az egész rajongói közösség büszke legyen a 
termékekre, amelyeket készítünk. 


Crystal és Milan a Central Perk forgatási helyszínén kávéznak. 


Egy hivatalos LEGO® tervező miért vesz részt a folyamatban? Mi a szereped benne? 


Milan: Ennek a projektnek az esetében az a szerepem, hogy a lehető legtöbb Jóbarátok™ utalást csempésszem 
a tervezői csapat szókincsébe. Igazából a LEGO® tervező szerepe az, hogy a rajongó tervező elképzelését 
szigorú minőségellenőrzési folyamaton futtassa át, annak érdekében, hogy olyan elképesztő építési élmény 
legyen a végeredmény, amit a rajongóink egy hivatalos LEGO terméktől elvárnak. Ez pedig egy bizonyos 
szinten „unagit“ igényel. 


Crystal: Grafikus tervezőként az volt a feladatom, hogy a Jóbarátok ikonikus szereplőit minifigurává alakítsam, 
illetve a kiegészítőket is úgy kellett elkészítenem, hogy extra „Vappa!“-t adjanak a készlethez. Minden LEGO Ideas 
készlethez szükség van egy tervezői csapatra, így nem csak arról tudunk gondoskodni, hogy a végeredmény 
biztonságos legyen, de arról is, hogy a lehető legtöbbet hozzuk ki a termékből. 


Mi volt számodra a leglenyűgözőbb az eredeti modellben? 


Milan: Aymeric modellje minden apró részletet magába foglalt, ami a Central Perk kávézóban megtalálható. 
De tényleg, mindent! Az egyetlen, ami hiányzott belőle, az a helyszín különös szögei. Mivel egy televíziós 
forgatásról van szó, a Central Perk falai olyan szögben állnak, hogy a kamerák minél több mindent 
felvehessenek, így igazán érdekes elrendezése van a helyiségnek. Miután meglátogattam a Central Perk 
forgatási helyszínét Los Angelesben, úgy gondoltam, nagyszerű lenne megpróbálni mindezt LEGO formába 
ölteni, szóval úgy döntöttem, helyes szögben készítem el a falakat. 


Crystal: Engem is lenyűgözött, mennyire alapos volt Aymeric beküldött alkotása! Nagyon tetszettek a minifigurák 
különböző változatai és az, hogy milyen részletességgel készítette el a modell vázlatát. 


A modell melyik részével vagy a legelégedettebb? 


Milan: A Central Perk egy páratlan hely, a Jóbarátok 25. évfordulójára pedig valami igazán 
különlegeset szerettünk volna készíteni. Olyan technikákat is belecsempésztünk, melyek váratlanok 
lehetnek a LEGO rajongók számára, eközben pedig számtalan, nagyszerű utalással egészítettük ki, 
melyeket a Jóbarátok rajongók már jól ismernek. 


Crystal: Nekem az a kedvenc funkcióm, hogy leveheted a kanapét a modellről, így a minifigurákkal 
együtt bárhol kiállíthatod, ahol csak szeretnéd. Milannal megpróbáltunk annyi rejtett üzenetet 
hozzáadni a készlethez, amennyit csak tudtunk. Nagyon örültünk, hogy egy „Foglalt“ táblával is 
ki tudtuk egészíteni, ami a sorozatban is egy rejtett üzenet. 

Tetszik a LEGO® Ideas szett? 


A LEGO Csoport szeretné megismerni a véleményed az új termékről, 
amelyet az imént vásároltál meg. Visszajelzéseddel segíted ennek 
a termékek a jövőbeni fejlesztését. 


Látogass el ide: 
LEGO.com/productfeedback 


Azzal, hogy kitöltesz egy rövid felmérést, automatikusan részt veszel 
egysorsolásban, ahol akár egy LEGO® díjat is nyerhetsz. 


Felhasználási feltételek érvényesek. 


